
Ministru kabineta noteikumi Nr. 28
Rīgā 2025. gada 14. janvārī (prot. Nr. 2 13. §)
Grozījumi Ministru kabineta 2019. gada 21. maija noteikumos Nr. 207 "Gaļas kazu pārraudzības un snieguma pārbaudes kārtība"
Izdoti saskaņā ar Dzīvnieku audzēšanas
un ciltsdarba likuma 13. panta pirmo daļu
· Izdarīt Ministru kabineta 2019. gada 21. maija noteikumos Nr. 207 "Gaļas kazu pārraudzības un snieguma pārbaudes kārtība" (Latvijas Vēstnesis, 2019, 102. nr.) šādus grozījumus:
· 1. Izteikt 7.2. apakšpunktu šādā redakcijā:
· "7.2. katru gadu līdz 1. februārim Lauku atbalsta dienestā iesniedz pārraudzības un snieguma pārbaudes datu kopsavilkumu par iepriekšējo gadu, norādot šādu informāciju:
· 7.2.1. ganāmpulka reģistrācijas numuru;
· 7.2.2. gaļas kazu māšu skaitu;
· 7.2.3. auglību:
· 7.2.3.1. dzīvi dzimušo kazlēnu skaitu;
· 7.2.3.2. nedzīvi dzimušo kazlēnu skaitu;
· 7.2.4. kazlēnu dzīvmasas pieaugumu diennaktī 50 dienu vecumā."
· 2. Izteikt 8. punktu šādā redakcijā:
· "8. Lauku atbalsta dienests mēneša laikā pēc šo noteikumu 7.2. apakšpunktā minētā pārraudzības un snieguma pārbaudes datu kopsavilkuma saņemšanas ievieto to savā tīmekļvietnē."
· 3. Izteikt 9. punktu šādā redakcijā:
· "9. Pārraudzības datus iegūst un reģistrē persona, kura ir saņēmusi sertifikātu vai apliecību gaļas kazu pārraudzībai (turpmāk – pārraugs) atbilstoši normatīvajiem aktiem par prasībām personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, fertilizāciju in vitro un embriju pārnešanu."
· 4. Izteikt 14. punktu šādā redakcijā:
· "14. Eksterjera vērtēšanas datus par gaļas kazām, ar kurām īsteno audzēšanas programmu, iegūst un reģistrē persona, kas ir saņēmusi sertifikātu gaļas kazu vērtēšanai (turpmāk – vērtēšanas eksperts) atbilstoši normatīvajiem aktiem par prasībām personām, kuras nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, fertilizāciju in vitro un embriju pārnešanu."

